39. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. 871.1/27 της 11 Ιαν. /31 Μαΐου 1985 (ΦΕΚ Β΄  359) Βοήθημα δημιουργίας οικογενειακής ή επαγγελματικής αυτοτέλειας στα παιδιά των ενεργών μετόχων και μερισματούχων του Μ.Τ.Ν. Έχοντας υπόψη: α)Τον Κ.Ν. 5481/1932 (ΦΕΚ 387 Α΄ /21.10.32) β)Το Νόμ. 994/1949 (ΦΕΚ 136 Α΄ /24.6.1949) γ)Το Ν.Δ. 3967/1959 (ΦΕΚ 176 Α΄ /25.8.1959) δ)Το άρθρ. 64 του Νόμ. 1329/83 (ΦΕΚ 25Α΄/18.2.1983). ε)Τις σχετικές αποφάσεις του Δ.Σ. /ΜΤΝ, που διατυπώθηκαν στα πρακτικά 25 και 40 των συνεδριάσεων της 6ης Ιουλ. 1983 και της 25ης Οκτ. 1983, αντίστοιχα. στ)Την απόφαση ΔΣ/ΜΤΝ 33 από 29 Αυγ. 1984 που λήφθηκε με βάση τις υποδείξεις-παρατηρήσεις του Υπ. Οικονομικών (έγγραφο 49050/195 από 23.7.84). ζ)Την 072.2/18 Β΄ 3230/7.7.82 Απόφαση του Πρωθυπουργού και Υπουργού Εθνικής Αμύνης (ΦΕΚ 471 Β/82) «Περί αναθέσεως αρμοδιοτήτων Υπουργού Εθνικής Αμύνης στον Υφυπουργό Εθνικής Αμύνης (Παυσανία Ζακολίκο)», αποφασίζουμε: Γενικά Άρθρ.1.-1.Το Μετοχικό Ταμείο Ναυτικού θα ασφαλίζει τα παιδιά των μετόχων και μερισματούχων τα γεννηθέντα από την ισχύ του Νόμ. 1329/83 χωρίς διάκριση φύλου. 2.Σκοπός της ανωτέρω ασφαλίσεως είναι η παροχή στα παιδιά των ενεργών μετόχων και των μερισματούχων εφάπαξ βοηθήματος δια τη δημιουργία ή την ενίσχυση της οικογενειακής ή της επαγγελματικής αυτοτέλειάς τους. 3.Με τον όρο οικογενειακή αυτοτέλεια, θεωρείται ο πρώτος γάμος των ασφαλισμένων παιδιών, των ενεργών μετόχων και των μερισματούχων και με τον όρο επαγγελματική αυτοτέλεια, θεωρείται η ανεξαρτοποίηση επαγγελματικά των ασφαλισμένων παιδιών κατά την οικεία κρίση του Διοικητικού Συμβουλίου του ΜΤΝ. 4.Η παρεχόμενη ειδική ασφάλιση είναι υποχρεωτική για τα νόμιμα, τα νομιμοποιηθέντα και τα θετά παιδιά των κυρίως ασφαλισμένων ενεργών μετόχων και των μερισματούχων τα οποία γεννήθηκαν μετά από την ισχύ του Νόμου 1329/83. Υπόχρεοι-Δικαιούχοι Άρθρ.2.-1.Ενεργοί μέτοχοι και μερισματούχοι του Μ.Τ.Ν., υποχρεούνται να δηλώσουν στο Ταμείο τα παιδιά τους, μέσα σε χρονικό διάστημα έξι μηνών από τη γέννησή τους, ή τη νομιμοποίησή τους, ή την υιοθεσία τους. 2.Σε περίπτωση θανάτου του υπόχρεου ενεργού μετόχου ή του μερισματούχου, προς ασφάλιση παιδιού, το δικαίωμα ασκείται από το σύζυγο που είναι στη ζωή ή από αυτόν που ασκεί την επιτροπεία σε περίπτωση θανάτου και του άλλου συζύγου. 3.Στην περίπτωση που και οι δύο γονείς των παιδιών είναι μέτοχοι ή μερισματούχοι του Ταμείου, τα παιδιά τους ασφαλίζονται από τον ένα γονέα κατόπιν κοινής δηλώσεως των συζύγων προς το Ταμείο. Υποχρέωση, εγγραφής των υπολοίπων παιδιών έχει ο γονέας που ασφάλισε το πρώτο παιδί. Σε περίπτωση απώλειας της ιδιότητας του κυρίως ασφαλισμένου γονέα που ασφάλισε τα παιδιά, η ασφάλιση συνεχίζεται από τον άλλο γονέα. 4.Η ασφάλιση των παιδιών που γεννήθηκαν ή κατέστησαν ανάπηρα σωματικά ή διανοητικά και που η αναπηρία τους αποδεικνύεται με απόφαση της Ανωτάτης Ναυτικής Υγειονομικής Επιτροπής, είναι προαιρετική και όπως είναι εύλογο και η καταβολή των σχετικών κρατήσεων-εισφορών. Κρατήσεις Άρθρ.3.-1.Οι ενεργοί μέτοχοι και οι μερισματούχοι του ΜΤΝ, καταβάλουν σαν δικαίωμα εγγραφής για κάθε παιδί τους που ασφαλίζουν στο Ταμείο κατά τις διατάξεις της παρούσας, ποσό ίσο με το 1/10 του βασικού μισθού που δικαιούται ο ενεργός μέτοχος και τα 5/10 του μερίσματος που δικαιούται ο μερισματούχος. «2.Επίσης καταβάλλεται μηνιαία κράτηση υπέρ του ΜΤΝ που αρχίζει από την πρώτη του επομένου μήνα από τη γέννηση του παιδιού μέχρι το τέλος του μηνός που συμπληρώνονται οι προϋποθέσεις καταβολής του εφάπαξ βοηθήματος κατά τις διατάξεις της παρούσας απόφασης. Αυτοδίκαια η κράτηση παύει στο 25 ο  έτος της ηλικίας του ασφαλισμένου (συμπληρωμένο)». Η μέσα σε «» παρ. 2 τροποποιήθηκε από την περίπτ. α΄της παρ. 2 της υπ΄αριθ. Φ.951.1/32/99 Σ.7019/17 Νοεμ.-29 Δεκ. 1999 (ΦΕΚ Β΄ 2219) Απ. Υπ. Εθν. Άμυν. και Οικονομικών. (Αντί για τη σελ. 632,03) Σελ. 632,03(α) Τεύχος 1379 Σελ. 61 Μετοχικό Ταμείο Π.Ν. 37.Θ.α.39 3.Το ποσοστό της μηνιαίας κρατήσεως, καθορίζεται ως κατωτέρω: «α)Για κάθε παιδί που εγγράφεται στο Ταμείο ποσοστό 3% επί του Βασικού Μισθού και του Χρονοεπιδόματος που δικαιούται ο ενεργός μέτοχος ή ποσό 12% επί του ακαθαρίστου μερίσματος που δικαιούται ο μερισματούχος». Η μέσα σε «» υποπαρ. α΄ τροποποιήθηκε ως άνω από την παρ. 1 της υπ΄αριθ. 951.1/2/99/8 Ιαν. – 10 Φεβρ. 1999 (ΦΕΚ Β΄88). β)Για κάθε ασφαλισμένο παιδί πέρα από το τρίτο, το ποσοστό της μηνιαίας κρατήσεως περιορίζεται στο ήμισυ της προβλεπομένης από την προηγούμενη υποπαράγραφο. 4.Σε περίπτωση καθυστερήσεως δηλώσεως του παιδιού, καταβάλλεται ως πρόστιμο στο Ταμείο μαζί με τις οφειλόμενες κρατήσεις που υπολογίζονται στις αποδοχές του βαθμού που φέρει ο κυρίως ασφαλισμένος κατά την ημέρα της δηλώσεως του παιδιού και τόκος υπερημερίας. Διάκριση Παροχών Άρθρ.4.-1.Το ποσό του εφάπαξ βοηθήματος για την οικογενειακή ή επαγγελματική αυτοτέλεια που θα καταβάλλεται από το Ταμείο στα ασφαλισμένα παιδιά των ενεργών μετόχων και των μερισματούχων, καθορίζεται σε αριθμό μηνιαίου μερισμάτων που λαμβάνει ο μερισματούχος ή η χηρεύουσα οικογένεια κατά την ημερομηνία που νομιμοποιείται η καταβολή του εφάπαξ βοηθήματος και του μερίσματος που θα ελάμβανε ο ενεργός μέτοχος, λογιζόμενος σαν μερισματούχος. 2.Το ανωτέρω βοήθημα οικογενειακής ή επαγγελματικής αυτοτέλειας, χορηγείται κατά τις διατάξεις της παρούσας ως κατωτέρω: α)Για εισφορές από 18 έως 20 ετών, συμπληρωμένων, καταβάλλεται ποσό ίσο με 20 μηνιαία μερίσματα. β)Για εισφορές από 21 έως 22 ετών, συμπληρωμένων, καταβάλλεται ποσό ίσο με 30 μηνιαία μερίσματα. «γ)Για εισφορές από 23 έως 25 ετών καταβάλλεται ποσό ίσο με 40 μηνιαία μερίσματα». Το μέσα σε «» εδάφ. γ΄ τροποποιήθηκε από την περίπτ. β΄της παρ. 2 της υπ΄αριθ. Φ.951.1/32/99 Σ.7019/17 Νοεμ.-29 Δεκ. 1999 (ΦΕΚ Β΄ 2219) ΑΠ. Υπ. Εθν. Άμυν. και Οικονομικών. «δ)Για εισφορές 25 ετών συμπληρωμένων καταβάλλεται ποσό ίσο με 60 μηνιαία μερίσματα». Το μέσα σε «» εδάφ. δ΄ τροποποιήθηκε ως άνω από την περίπτ. γ΄της παρ. 2 της υπ΄αριθ. Φ.951.1/32/99 Σ.7019/17 Νοεμ.-29 Δεκ. 1999 (ΦΕΚ Β΄ 2219) ΑΠ. Υπ. Εθν. Άμυν. και Οικονομικών. Σελ. 632,04(α) Τεύχος 1379 Σελ. 62 3.Επίσης χορηγείται ανάλογο βοήθημα για τα ανάπηρα παιδιά και για τα παιδιά που οι γονείς τους πεθαίνουν, πριν συμπληρώσουν τις προβλεπόμενες προϋποθέσεις καταβολής του βοηθήματος, όπως αναλυτικά καθορίζεται στην παρ. 4 και στην παρ. 5 του κατωτέρω άρθρ. 5 αντίστοιχα. Χρόνος-Προϋποθέσεις καταβολής βοηθήματος Άρθρ.5.-1.Το εφάπαξ βοήθημα καταβάλλεται στο ασφαλισμένο παιδί του ενεργού μετόχου ή του μερισματούχου υπό τις κατωτέρω προϋποθέσεις: α)Με την τέλεση του γάμου ή  β)Λόγω επαγγελματικής αυτοτέλειας. 2.(Καταργήθηκε από την από την περίπτ. δ΄της παρ. 2 της υπ΄αριθ. Φ.951.1/32/99 Σ.7019/17 Νοεμ.-29 Δεκ. 1999 (ΦΕΚ Β΄ 2219) ΑΠ. Υπ. Εθν. Άμυν. και Οικονομικών. «3.Η χορήγηση του βοηθήματος θα εγκρίνεται από το Δ.Σ. του ΜΤΝ κατόπιν υποβολής αιτήσεως και λοιπών δικαιολογητικών από το δικαιούχο που σε κάθε περίπτωση θα καθορίζονται κατόπιν απόφασης του Δ.Σ. του ΜΤΝ. Η καταβολή θα γίνεται με απλή εξοφλητική απόδειξη (ένταλμα πληρωμής) στο δικαιούχο». Η μέσα σε «» παρ. 3 τροποποιήθηκε περίπτ. ε΄ της παρ. 2 της υπ΄αριθ. Φ.951.1/32/99 Σ.7019/17 Νοεμ.-29 Δεκ. 1999 (ΦΕΚ Β΄ 2219) ΑΠ. Υπ. Εθν. Άμυν. και Οικονομικών. 37.Θ.α.39 Μετοχικό Ταμείο Π.Ν. 4.Προκειμένου περί των προαιρετικά ασφαλισμένων παιδιών τα οποία γεννήθηκαν ή κατέστησαν σωματικά ή διανοητικά ανάπηρα και που η αναπηρία τους αποδεικνύεται με απόφαση της Ανωτάτης Ναυτικής Υγειονομικής Επιτροπής, το εφάπαξ βοήθημα θα καταβάλλεται μετά τη συμπλήρωση τουλάχιστον 18 ετών διενέργειας κρατήσεων. Τότε θα λαμβάνουν το προβλεπόμενο εφάπαξ βοήθημα της παρ. 2α του άρθρ. 4. 5.Σε περίπτωση θανάτου και των δύο γονέων το ασφαλισμένο παιδί που δικαιούται μερίσματος μέχρι την ενηλικίωσή του και εφόσον δεν εμπίπτει στις διατάξεις των ανωτέρω παρ. Ια και Ιβ, λαμβάνει το προβλεπόμενο εφάπαξ βοήθημα της παρ. 2α του άρθρ. 4 μετά την ενηλικίωσή του. Επιστροφή Κρατήσεων Άρθρ.6.-1.Σε περίπτωση θανάτου του ασφαλισμένου παιδιού επιστρέφονται έντοκα οι μέχρι εκείνη την ημέρα γενόμενες κρατήσεις από το Ταμείο στον κυρίως ασφαλισμένο ή στο γονέα που είναι στη ζωή με βάση το επιτόκιο της Τράπεζας της Ελλάδος που ισχύει για τα διαθέσιμα του ΜΤΝ. 2.Στην περίπτωση που υπόχρεος χάσει την ιδιότητα του μετόχου από οποιαδήποτε αιτία και δε δικαιούται μέρισμα από το Ταμείο, οι γενόμενες κρατήσεις επιστρέφονται έντοκα με το ανωτέρω επιτόκιο στον κυρίως ασφαλισμένο ή στο γονέα που είναι στη ζωή, ή στο ασφαλισμένο παιδί. «3.Για τους εμπίπτοντες στις διατάξεις του άρθρ. 7 παρ. 3α και άρθρ. 19 παρ. 7 του Νόμ. 2084/92 ήτοι των απομακρυνομένων εκουσίως των τάξεων ΠΝ ή ΛΣ με 15ετή πλήρη πραγματική συντάξιμη υπηρεσία, οι οποίοι δικαιούνται συντάξεως με την συμπλήρωση του 65 ου  έτους της ηλικίας τους, οι κρατήσεις επιστρέφονται εντόκως στον κυρίως ασφαλισμένο μετά την αποστρατεία τους, με βάση το επιτόκιο της Τράπεζας της Ελλάδος που ισχύει για τα διαθέσιμα του ΜΤΝ». Η μέσα σε «» παρ. 3 τροποποιήθηκε ως άνω από την περίπτ. στ΄ της παρ. 2 της υπ΄αριθ. Φ.951.1/32/99 Σ.7019/17 Νοεμ.-29 Δεκ. 1999 (ΦΕΚ Β΄ 2219) ΑΠ. Υπ. Εθν. Άμυν. και Οικονομικών. Επιβαρύνσεις Άρθρ.7.-1.Το βοήθημα επιβαρύνεται μόνο με το τέλος χαρτοσήμου που ισχύει κατά το χρόνο καταβολής του. 2.Αυτό υπόκειται, επίσης σε κράτηση για χρέη προς το Ταμείο που προέρχονται από οφειλές του ενεργού μετόχου ή του μερισματούχου προς αυτό, κατά τις διατάξεις της παρούσας. Μεταβατικές Διατάξεις Άρθρ.8.-1.Οι πριν από την ισχύ του Νόμ. 1329/83 κρατήσεις που καταβλήθηκαν στο Ταμείο σύμφωνα με την προϊσχύουσα νομοθεσία για βοήθημα γάμου, εξακολουθούν να ισχύουν. Η δε παροχή θα καταβάλλεται στις κόρες των ασφαλισμένων σύμφωνα με τη Νομοθεσία που ίσχυε πριν από τη δημοσίευση της παρούσας κοινής Υπουργικής Απόφασης. Αυτή θα καταβάλλεται στο εξής για τη δημιουργία οικογενειακής αυτοτέλειας. 2.Για τα νόμιμα, τα νομιμοποιηθέντα ή τα θετά παιδιά των μετόχων και μερισματούχων του ΜΤΝ που γεννήθηκαν μετά από την ισχύ του Νόμ. 1329/ 83 και δεν είχαν δικαίωμα ασφαλίσεώς τους, υποχρεούνται οι γονείς αυτών σε χρονικό διάστημα 6 μηνών από την ημερομηνία δημοσιεύσεως της παρούσας απόφασης στην εφημερίδα της Κυβερνήσεως να τα δηλώσουν προς ασφάλιση. 3.Η ισχύς της παρούσας απόφασης ανατρέχει στις 18.2.83, ημερομηνία που άρχισε να ισχύει ο Νόμ. 1329/83. 